આખો મામલો એટલા માટે સામે આવ્યો હતો કે, ગુરુવારે વિદેશ મંત્રાલયના અધિકારીઓએ એક પ્રેસ વાર્તા કરી હતી તે વેળાએ ડોનાલ્ડ ટ્રમ્પના કાર્યક્રમનું આયોજન કોણ કરી રહ્યું છે તેવા પ્રશ્નના જવાબમાં તેમણે એક અભિવાદન સમિતિ સમગ્ર કાર્યક્રમ યોજી રહી હોવાનો ઉત્તર વાળ્યો હતો પણ તે વેળાએ આ સમિતિની રચના ક્યારે થઈ અને કોણે કરી તેવા વેધક પ્રશ્ન પુછાવવા લાગ્યા હતા પછી શુક્રવારે અચાનક અભિવાદન સમિતિની રચનાની જાહેરાતની સાથે તેના ચેરપર્સન તરીકે મેયર બિજલબહેન પટેલના નામની જાહેરાત કરી દેવાઈ હતી.